CELEX: 62006CA0300
Language: bg
Date: 2007-12-06 00:00:00
Title: Дело C-300/06: Решение на Съда (първи състав) от 6 декември 2007 г. (преюдициално запитване от Bundesverwaltungsgericht — Германия) — Ursula Voß/Land Berlin (Член 141 ЕО — Принцип на равно заплащане на мъжете и жените — Държавни служители — Полагане на извънреден труд — Непряка дискриминация на жени, назначени на непълно работно време)

26.1.2008   
            
            
               BG
            
            
               Официален вестник на Европейския съюз
            
            
               C 22/9
            
         Решение на Съда (първи състав) от 6 декември 2007 г. (преюдициално запитване от Bundesverwaltungsgericht — Германия) — Ursula Voß/Land Berlin
   (Дело C-300/06) (1)
   
   (Член 141 ЕО - Принцип на равно заплащане на мъжете и жените - Държавни служители - Полагане на извънреден труд - Непряка дискриминация на жени, назначени на непълно работно време)
   (2008/C 22/16)
   Език на производството: немски
   Препращаща юрисдикция
   Bundesverwaltungsgericht
   Страни в главното производство
   
      Жалбоподател: Ursula Voß
   
      Ответник: Land Berlin
   Предмет
   Преюдициално запитване — Bundesverwaltungsgericht — Тълкуване на член 141 от Договора за ЕО — Национално законодателство, предвиждащо намаляване на възнаграждението за извънреден труд както по отношение на работещите на пълно работно време, така и спрямо тези, които работят на непълно работно време, в сравнение с възнаграждението, получавано за редовен труд — Възнаграждение на жена — преподавател, работеща като държавен служител на непълно работно време и полагаща освен това извънреден труд, което е по-ниско от възнаграждението, получавано за полагането на същия брой часове труд при работа на пълно работно време — Непряка дискриминация на работещи жени
   Диспозитив
   Член 141 ЕО трябва да се тълкува в смисъл, че не допуска национална правна уредба относно възнагражденията на държавните служители като разглежданата в главното производство, която от една страна определя като извънреден труд, положен от държавните служители, назначени на пълно работно време, както и от тези, назначени на непълно работно време, часовете, през които те са работили извън установеното за тях работно време, а от друга страна предвижда заплащане на часовете извънреден труд по ставка, която е по-ниска от почасовата ставка, прилагана за труда, положен в рамките на установеното за съответното лице работно време, така че държавните служители на непълно работно време получават по-ниско възнаграждение от тези на пълно работно време, що се отнася до часовете труд, който полагат извън установеното за тях работно време до достигане на броя часове, които трябва да отработи държавен служител на пълно работно време в рамките на работното си време, в случай че:
   
               —
            
            
               сред всички работещи, спрямо които се прилага разглежданата правна уредба, процентното съотношение на засегнатите работещи жени е значително по-голямо от това на засегнатите работещи мъже
               и
            
         
               —
            
            
               различното третиране не е обосновано от обективни фактори, които не са свързани с каквато и да било дискриминация, основана на пола.
            
         
      (1)  ОВ C 96, 22.4.2006 г.